77/587/ETY: Neuvoston päätös, tehty 13 päivänä syyskuuta 1977, jäsenvaltioiden ja kolmansien maiden välisiä suhteita meriliikenteen alalla sekä meriliikenteen alaan liittyvää toimintaa kansainvälisissä järjestöissä koskevasta neuvottelumenettelystä



Virallinen lehti nro L 239 , 17/09/1977 s. 0023 - 0024

Suomenk. erityispainos Alue 11 Nide 3 s. 0174

Kreikank. erityispainos: Luku 07 Nide 2 s. 0025

Ruotsink. erityispainos Alue 11 Nide 3 s. 0174

Espanjank. erityispainos: Luku 07 Nide 2 s. 0067

Portugalink. erityispainos: Luku 07 Nide 2 s. 0067



NEUVOSTON PÄÄTÖS, tehty 13 päivänä syyskuuta 1977, jäsenvaltioiden ja kolmansien maiden välisiä suhteita meriliikenteen alalla sekä meriliikenteen alaan liittyvää toimintaa kansainvälisissä järjestöissä koskevasta neuvottelumenettelystä (77/587/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan, sekä katsoo, että ottaen huomioon meriliikenteen kehitys maailmassa ja siitä jäsenvaltioille aiheutuvat seuraukset on suotavaa, että yhteistä etua koskevat ongelmat, jotka liittyvät jäsenvaltioiden ja kolmansien maiden välisiin suhteisiin meriliikenteen alalla sekä toimintaan kansainvälisissä järjestöissä tällä alalla, voidaan saada selville hyvissä ajoin, on suotavaa helpottaa tietojenvaihtoa ja neuvotteluja kyseisellä alalla sekä tarvittaessa edistää jäsenvaltioiden toiminnan yhteensovittamista kansainvälisissä järjestöissä, olisi tarpeen, että jokainen jäsenvaltio soisi muille jäsenvaltioille ja komissiolle sen edun, jonka se on saanut suhteissaan kolmansiin maihin meriliikenteen alalla kertyneestä kokemuksesta, ja alaa koskevia tietoja vaihdetaan säännöllisesti eräissä kansainvälisissä järjestöissä; näitä menettelyjä olisi yhteisön tasolla täydennettävä jäsenvaltioiden ja komission välisellä tietojenvaihdolla, ON TEHNYT TÄMÄN PÄÄTÖKSEN: 1 artikla Jäsenvaltiot ja komissio neuvottelevat keskenään tässä päätöksessä määrättyjen edellytysten mukaisesti: a) meriliikennettä koskevista kysymyksistä, joita käsitellään kansainvälisissä järjestöissä; sekä b) jäsenvaltioiden ja kolmansien maiden välisissä suhteissa meriliikenteen alalla tapahtuneen kehityksen eri näkökohdista sekä siitä, miten alalla tehdyt kahden- ja monenväliset sopimukset toimivat. Neuvottelut järjestetään jäsenvaltion tai komission pyynnöstä kuukauden kuluessa pyynnöstä ja kiireellisissä tapauksissa niin pian kuin mahdollista. 2 artikla 1. Edellä 1 artiklan a alakohdassa tarkoitettujen neuvottelujen päätavoitteena on: a) todeta yhteisesti, aiheutuuko kysymyksistä yhteistä etua koskevia ongelmia; b) näiden ongelmien luonteen mukaan: - tutkia yhteisesti, olisiko jäsenvaltioiden sovitettava yhteen toimintansa kyseisissä kansainvälisissä järjestöissä, - harkita yhteisesti muita tarkoituksenmukaisia lähestymistapoja. 2. Jäsenvaltioiden ja komission on niin aikaisin kuin mahdollista toimitettava toisilleen tiedot, joilla on merkitystä 1 kohdassa tarkoitettujen tavoitteiden kannalta. 3 artikla 1. Edellä 1 artiklan b alakohdassa tarkoitettuja neuvotteluja varten jokaisen jäsenvaltion on ilmoitettava muille jäsenvaltioille ja komissiolle sen ja kolmansien maiden välisissä suhteissa meriliikenteen alalla tapahtuneen kehityksen eri näkökohdista sekä siitä, miten tehdyt kahden- ja monenväliset sopimukset toimivat, jos se katsoo, että tämä on omiaan edistämään yhteistä etua koskevien ongelmien selville saamista. 2. Edellä 1 kohdassa tarkoitettujen neuvottelujen päätavoitteena on tutkia annettujen tietojen vaikutukset ja harkita kaikkia tarkoituksenmukaisia lähestymistapoja. 3. Komission on annettava jäsenvaltioille kaikki hallussaan olevat 1 kohdassa tarkoitettuja asioita koskevat tiedot. 4 artikla 1. Tietojenvaihto, josta määrätään tässä päätöksessä, tapahtuu neuvoston pääsihteeristön välityksellä. 2. Neuvottelut, joista määrätään tässä päätöksessä, pidetään neuvoston yhteydessä. 3. Tiedot ja neuvottelut, joista määrätään tässä päätöksessä, kuuluvat salassapitovelvollisuuden piiriin. 5 artikla Tämän päätöksen tiedoksi antamisesta alkavan kolmivuotiskauden lopussa neuvosto tutkii neuvottelumenettelyä uudelleen muuttaakseen tai täydentääkseen sitä, jos se saadun kokemuksen perusteella on tarpeen. 6 artikla Tämä päätös on osoitettu kaikille jäsenvaltioille. Tehty Brysselissä 13 päivänä syyskuuta 1977. Neuvoston puolesta Puheenjohtaja A. HUMBLET